CELEX: 62012TN0169
Language: et
Date: 2012-04-10 00:00:00
Title: Kohtuasi T-169/12: 10. aprillil 2012 esitatud hagi — CHEMK ja KF versus nõukogu

9.6.2012   
            
            
               ET
            
            
               Euroopa Liidu Teataja
            
            
               C 165/34
            
         10. aprillil 2012 esitatud hagi — CHEMK ja KF versus nõukogu
   (Kohtuasi T-169/12)
   2012/C 165/56
   Kohtumenetluse keel: inglise
   
      Pooled
   
   
      Hagejad: Chelyabinsk electrometallurgical integrated plant OAO (CHEMK) (Tšeljabinsk, Venemaa) ja Kuzneckie ferrosplavy OAO (KF) (Novokuznetsk, Venemaa) (esindaja: advokaat B. Evtimov)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tühistada nõukogu 16. jaanuari 2012. aasta rakendusmäärus (EL) nr 60/2012, millega lõpetatakse muu hulgas Venemaalt pärit ferrosiliitsiumi impordi suhtes kehtestatud dumpinguvastaste meetmete osaline vahepealne läbivaatamine vastavalt määruse (EÜ) nr 1225/2009 artikli 11 lõikele 3 (ELT L 22, lk 1), hagejat puudutavas osas;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et
               
                           —
                        
                        
                           institutsioonid rikkusid „algmääruse” (1) artikli 11 lõiget 9 koostoimes artikli 2 lõikega 12, jättes määramata hagejate dumpingumarginaali summa. Lisaks sellele või teise võimalusena rikkusid institutsioonid õigusnormi ja ületasid oma kaalutlusruumi, mis neil on etteulatuva hinnangu andmisel vastavalt artikli 11 lõikele 3, lubades seda, et muutunud asjaolude kestvat laadi puudutav järeldus hõlmab järeldust dumpingu kohta, muutes kehtetuks muutunud dumpingumarginaali järeldused vahepealsel läbivaatamisel ja laiendades dumpingu jätkumise analüüsi ulatust, et hõlmata/muuta järeldusi dumpingumarginaali osas. Lõpuks rikkusid institutsioonid hagejate kaitseõigusi seoses dumpinguga, jättes oma lõpliku arvutuse hagejatele avalikustamata.
                        
                     
         
               2.
            
            
               Teine väide, et
               
                           —
                        
                        
                           institutsioonid tegid ilmse hindamisvea, kui järeldasid, et RFAI müügi-, üld- ja halduskulude ning kasumimarginaali kohandus tuli teha hagejate ekspordihinda ja et hagejad ning RFAI ei ole üks majandusüksus.
                        
                     
         
               3.
            
            
               Kolmas väide, et
               
                           —
                        
                        
                           institutsioonid rikkusid artikli 11 lõike 3 alapunkti 3 ja/või tegid ilmseid hindamisvigu, kui järeldasid, et asjaolud ei olnud jäädavalt muutunud seoses hagejate vähendatud dumpingumarginaaliga.
                        
                     
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed („algmäärus”) (ELT L 343, lk 51).